Սիդնի Փոլաք

Սիդնի Իրվին Փոլաք (, ), ամերիկացի կինոռեժիսոր, սցենարիստ, դերասան և պրոդյուսեր։

Կենսագրություն 
Ծնվել է Օդեսայից հրեացի արտագաղթողների՝ Ռեբեկա Միլերի և Դևիդ Պոլակի ընտանիքում։ 1950-ական թվականներին սովորել է Սեյնֆորդ Մենսերի թատերակական «Neighborhood Playhouse School of the Theater» դպրոցում։ Բանակում ծառայելուց հետո (1957—1958 թվականներին), խաղացել է Բրոդվեյ (թատրոն)ի ներկայացումներում, հեռուստապիեսներում և դասավանդել է դերասանական արվեստ։ Եղել է հեռուստապիեսների և հեռուստասերիալների բեմադրիչ։ Առաջին ռեժիսորական աշխատանքը եղել է «Հաստ թել» (1965)։
Որպես ռեժիսոր լայն ճանաչում ձեռք բերեց Խորաս Մակոյի՝ «Ուժասպառ եղած ձիերին կրակում են, այնպես չէ» վեպի էկրանիզացիայի շնորհիվ, որը 1930-ական թվականների ԱՄՆ-ի Մեծ ճգնաժամի պարի մարաթոնի մասին էր։ Ֆիլմում խաղացել են Ջեյն Ֆոնդը ր Գիգ Յանգը, ով ստացել է «Օսկար» մրցանակ՝ «Երկրորդական լավագույն դերասան» անվանակարգում։ 1973 թվականին նկարահանել է «Երկու սրտերի հանդիպում» դրաման, որտեղ խաղացել են Բարբարա Ստրեիզանդը և Ռոբերտ Ռեդֆորդը։ 1970-ական թվականների այլ հայտնի աշխատանքներն են՝ «Յակուձա» ֆիլմը և քաղաքական տրիլլեր «Քոնդորի երեք օրերը»։ «Աֆրիկայից դուրս» (1985) դրամայի համար ստացել է «Օսկար» մրցանակ և «Տուտսի» (1982) կատակերգության համար ստացել է մրցանակ։
1993 թվականին նկարահանել է տրիլլեր՝ «Ընկերություն» (Թոմ Կրուզի հետ), Ջոն Գրիշեմայի վեպի հիման վրա։ «Սաբրինա» ֆիլմը (Խարիսոն Ֆորդի հետ) արժանացել է քննադատման և վարձույթում անհաջողության է հասել։ Նկարահանվել է Վուդի Ալենի՝ «Ամուսինները և կանայք» և Ստենլի Կուբրիկի «Լայն փակված աչքերով» ֆիլմերում։
Սիդնի Փոլաքը հեռացել է կյանքից 2008 թվականի մայիսի 26-ին, Լոս Անջելեսում, 73 տարեկան հասակում։ Հաղորդել են, որ Փոլաքը տառապում էր օնկոլոգիական հիվանդությամբ։

Ֆիլմագրություն

Ռեժիսոր 
 1965 — Հաստ թել / The Slender Thread
 1966 — Ջարդման ենթակա / This Property Is Condemned
 1968 — Սկալպերի որսորդները / The Scalphunters
 1969 — Ուժասպառ եղած ձիերին կրակում են, այնպես չէ / They Shoot Horses, Don’t They?
 1969 — Ամրոցի պաշտպանությունը / Castle Keep
 1972 — Ջերեմի Ջոնսոն / Jeremiah Johnson
 1973 — Երկու սրտերի հանդիպում / The Way We Were
 1974 — Յակուձա / The Yakuza
 1975 — Քոնդորի երեք օրերը / Three Days of the Condor
 1977 — Բոբի Դիրֆիլդ / Bobby Deerfield 
 1979 — Էլեկտրական ձիավոր / The Electric Horseman
 1981 — Առանց չար մտդրության / Absence of Malice
 1982 — Տուտսի / Tootsie
 1985 — Աֆրիկայից դուրս / Out Of Africa
 1990 — Հավանա / Havana
 1993 — Ընկերություն / The Firm
 1995 — Սաբրինա / Sabrina
 1999 — Ստի սարդոստայն / Random Hearts
 2005 — Թարգմանչուհին / The Interpreter
 2005 — Ֆրենկ Գերիի ուրվագծերը / Sketches of Frank Gehry

Դերասան 
 1982 — Տուտսի / Tootsie — Ջորջ Ֆիլդզ, Մայքլի գործակալը
 1992 — Ամուսինները և կանայք / Husbands and Wives — Ջեք
 1992 — Մահը նրան համապատասխան է / Death Becomes Her — բժիշկ, Մեդլինին զննողը
 1998 — Քաղաքացիական հայց / A Civil Action — Էլ Յուստաս
 1999 — Լայն փակված աչքերով / Eyes Wide Shut — Վիկտոր Ցիգլեր
 1999 — Ստի սարդոստայն / Random Hearts — Կարլ Բրոման
 2002 — Ուրիշ շարքում / Changing Lanes — Սթիվեն Դելանո
 2005 — Թարգմանչուհին / Interpreter — Ջեյ Պետիգրյու
 2006 — Տեղերը պարտերում / Fauteuils d’orchestre — Բրայն Սոբինսկի
 2007 — Մայքլ Կլեյտոն / Michael Clayton — Մարտի Բախ
 2008 — Հարսնացուի ընկերը / Made of Honor — Թոմաս Բեյլի ավագ

Մրցանակներ 
 1972, «Ոսկյա արմավենու ճյուղ» մրցանակ Կաննի կինոփառատոն-ում
 1986, Օսկար մրցանակ «Աֆրիկայից դուրս» ֆիլմի ռեժիսուրայի համար
 «Օսկար» մրցանակի չորս նոմինացիա  
 Երեք «Ոսկե գլոբուս» մրցանակ
 Բեռլինի կինոփառատոնի մրցանակներ և նոմինացիաներ 
 Բազմաթիվ այլ նոմինացիաներ և մրցանակներ

Ծանոթագրություններ

Արտաքին հղումներ 
 

Օսկարակիրներ
Քաղցկեղից մահացածներ
«Էմմի» մրցանակի դափնեկիրներ
Ամերիկացի կինոռեժիսորներ
Ամերիկացի դերասաններ
Ամերիկացի սցենարիստներ
Ամերիկացի պրոդյուսերներ
Ամերիկացի տղամարդ կինոդերասաններ
Լավագույն ռեժիսոր Օսկարի մրցանակակիրներ